Altairs utforming lignet mye på Apollo-programmets månelandingsfartøyer, selv om Altair skulle være mye større. Det skulle bestå av to deler: Et nedstigningstrinn (engelsk: descent stage) som rommet hoveddelen av drivstoffet, elektrisitetsforsyning og hoveddelen av oksygenet for besetningen. Den andre delen skulle være et oppstigningstrinn (engelsk: ascent stage) som også skulle være habitat for besetningen.